Viborger Samler, 1830-06-24
De i Angers stedfundne stormende Optrin fortælles saaledes i de franske Blade: De Deputerede for hiint Departement, Dhrr. Guilhem og d'Andigne som begge havde stemt for Adressen, vare paa Tilbagereisen til deres Hjem, og skulde der høitideligen modtages. Præsecten, Grev Frotier de Bagneux, blev den foregaaende Dag underrettet herom, og udstædte strax et Forbud mod al Sammenstimlen og Kjøren og Riden i Gaderne og paa de offentlige Pladse i Angers, samt paa Veien til Paris. Som Grund angaves, at den tilsigtede Forsamling havde et erkjendt politisk Formaal og kunde udstrøe Tvedragt mellem Beboerne i et Departement, i hvilket lignende Aarsager allerede havde foraarsaget saa stor Ulykke. J Tilfælde af Modstand var der lovet Politiecommissairerne Bistand af Gensdarmeriet og Linietropperne. De Commissairer, til hvem det var overdraget at ordne Festligheden, besluttede strax, at Enhver den følgende Dag skulde begive sig til den aftalte Samlingsplads; dog skulde Alle paa den første lovlige Opfordring skilles ad, og enkelte gaae de Deputerede imøde. Otte Personer bleve sildigt om Aftenen sendte til de Deputerede for at modtage dem og meddele dem Øvrighedens Beslutning. Den følgende Dag, tidligt om Morgenen, patrouillerede Gensdarmeriepiquets og Troppedetaschements overalt. Paa Voldene havde en betydelig Mængde Mennesker samlet sig, da Gensdarmerne paa eengang i Galop sprængte løs paa dem og lastede dem tilbage. Ogsaa paa Veien til Paris vrimlede der af Mennesker, og man raabte fra alle Sider; Leve Kongen, leve Chartet, leve vore Deputerede!" Kl. 6 om Aftenen ankom de Deputerede ligesom i et Triumphtog til Forstaden. Her blev Veien spærret for for dem af en Hob Gensdarmer, i Spidsen, for hvilke Hr. de Cadoudal (en Broder til den berygtede Georges) befandt sig. Politiecommissairen notificerede dem en befaling fra Præfecten, ifølge hvilken de ikke før Kl. 9 1/2 skulde indlades i Staden. Mairen, Hr. de Contades, gjentog disse Ord, og advarede for de Farer, der kunde udspringe af Modstand. Nu viste de Deputerede sig for den væbnede Magt, og Hr. Guilhem sagde til Oberst Cadoudal, at han gjorde ham ansvarlig for det Blod, der kunde komme til at flyde, hvorhos han erklærede, at det nu vilde være Feighed at vige Pladsen. Overcommissairen opfordrede derpaa 3de Gange Folket til at adsprede sig, hvilket imidlertid ikke hørtes under Tumulten. Da nu Obersten opfordrede Mairen til at bortfjerne sig, erklærede denne, at han vilde døe i Spidsen for sine Medborgere. Tropperne ladede derpaa deres Geværer for Folkets Øine, hvilket frembragte en saa stor Forbittrelse blandt Mængden, at det kostede Møie at afholde denne fra et Angreb paa Militairet. Jmidlertid bragte Mairen det dertil hos Obersteen, at denne lod indhente nye Forholdsregler hos Præfecten. Jmidlertid gjennemkrydsede Tropperne en Masse af 25,000 Mennesker, blandt hvilke der herskede den største Gjæring, da endeligen de nye Forholdsordrerindløb, ifølge hvilke det tillodes de Deputerede, paa en Omvei og ledsagede af nogle Slægtninger, at komme ind i Staden. Saaledes blevende, fulgte at en Politiecommissair førte igjennem Gensdarmeriet, medens Folket udbrød i Raabet: "Chartet leve! leve de 221, leve den venstre Side Da de efter en møisommelig Omvei kom til Staden og bleve secte af Folket, der endnu var forsamlet paa hiin Side af Broen, gjentoge Alle det Udraab "Leve de 221!" Paa Broen blottede Enhver Hovedet, Massen skilte sig ad, og gjorde Plads for de Deputerede. Saaledes kom de igjennem de med Mennesker opfyldte Gader, hver til sin Bopæl, hvor de tiltalede Folket med energiske Ord. De have siden indgivet Klage over Præfecten. Den næste Dag bragte en Mængde constitutionelle Vælgere dem deres Hylding, og om Aftenen blev der givet dem er Serenade. - Præfecten har beordret en Deel af Garnisonen i Tours til Angers.